Fritz Lorck gikk i handelslære i både inn- og utland før han og to brødre i 1841 ble tatt opp som medeiere i handelshuset i Trondhjem. Faren deres døde året etter. Fra midten av 1860-årene drev Fritz handelhuset for seg selv, mens eldstebroren Christian antageligvis gikk i nærmere kompaniskap med svigerfamilien Jenssens virksomheter. Den tredje av brødrene, Lorentz Ferdinand, fulgte Lorck-familiens tradisjoner innen kobberindustrien som bergskriver i Meråker.